Und was git's sunsch no allerhand für Gschichte  Woo-n-y us Schuel und Freyzyt könnti  brichte?`  Me kaa Dii vyli Johr im JCB  Als Jungartischt in der Maneege seh.  S sin zwoor Drapeez und Airaad für Dii z schwär,  Doch wirsch als guete Wyssclown legendär.  De tritsch in Basel, Wil und Sarne uff.  Im Fünfenachzig gisch no aine druff:  Es glingt der denn, die Junge und die Alte  In Istanbul uff Türkisch z unterhalte!  Und schliesslig spiilsch als elegant-adrette  Wyss-blau karierte Clown no Clarinette.  Was d Clarinette aagoht: Bisch bigobt  Und üebsch au flyssig, was der Lehrer lobt.  Doch au der Sport isch reizvoll. Näbedraa  Foosch bald emool mit Basket spiile aa.  Und wel's für baides zytlig nimme längt,  Wird d Muusig g'opfred und an Naagel ghänggt.  Dä Basketball dä loot Di nit in Rueh,  Es nimmt der Uffwand mit em Fortschritt zue.  Spiilsch virtuos - Dir kunnt halt d Grössi z Hilf:  Gumpsch uff, denn stöhn die Glaine glatt im Schilf!